ddrg/super_eurlex huggingface dataset:
A Bizottság 2429/81/EGK Rendelete

(1981. augusztus 21.)

a vajbeszerzéshez nyújtott támogatásról szóló 2191/81/EGK és 2192/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a Görögország csatlakozási okmányával módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [1] és különösen annak 12. cikkének (3) bekezdésére,

mivel a 2191/81/EGK [2] és a 2192/81/EGK [3] bizottsági rendelet kihirdetett szövegeinek ellenőrzése során kiderült, hogy azok nem minden tekintetben egyeznek meg az irányítóbizottság által megszavazott szöveggel, és a szóban forgó hibákat ennek megfelelően ki kell javítani;

mivel az e rendeletben foglalt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2191/81/EGK rendelet a következőképpen módosul:

1. A 7. cikk helyébe a következő szöveg lép:

"7. cikk

Az 1717/72/EGK rendelet alkalmazását fel kell függeszteni, kivéve az 1717/72/EGK rendelet 4. cikkében említett, és az e rendelet hatálybalépését megelőzően kibocsátott utalványok benyújtása alapján értékesített vajra vonatkozó rendelkezéseit."

2. A francia nyelvű változatban a 3. cikk (7) bekezdésének a) pontjában az "au moyen de ce bon;" kifejezés helyébe az "au moyen de ce bon, ou" kifejezés lép.

2. cikk

A 2192/81/EGK rendelet a következőképpen módosul:

1. Az angol nyelvű változatban:

a) az 1. cikk (2) bekezdésének a) pontjában a "purchased in the manufacturing Member State" kifejezés helyébe a "purchased in the Member State" kifejezés lép.

b) az 1. cikk (2) bekezdése b) pontjának első francia bekezdésében az "amelynek csomagolása megfelelően jelölve van, vagy" kifejezés helyébe az "amelynek csomagolása azon tagállam szabályainak megfelelően van jelölve, amelyben a kedvezményezett egység a beszerzést lebonyolítja, vagy" kifejezés lép.

2. A francia nyelvű változatban a 3. cikk (5) bekezdésének a) pontjában az "au moyen de ce bon;" kifejezés helyébe az "au moyen de ce bon, ou" kifejezés lép.

3. Az olasz nyelvű változatban a 3. cikk (5) bekezdése a) pontjának végén a "nonché" szó helyébe az "o" szó lép.

4. A holland nyelvű változatban a 3. cikk (5) bekezdése a) pontjának végén a "van deze bon blijken" kifejezés helyébe a "van deze bon blijken, of" kifejezés lép.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Rendelkezéseit 1981. augusztus 4-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. augusztus 21-én.

a Bizottság részéről

Poul Dalsager

a Bizottság tagja

[1] HL L 148., 1968.6.28., 13. o.

[2] HL L 213., 1981.8.1., 20. o.

[3] HL L 213., 1981.8.1., 24. o.

--------------------------------------------------
A Bizottság 52/82/EGK Rendelete

(1982. január 11.)

az intervenciós készletekből származó és közösségi feldolgozásra szánt fagyasztott marhahús értékesítésére vonatkozó részletes szabályok meghatározásáról szóló 2182/77/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [1] és különösen annak 7. cikke (3) bekezdésére,

mivel a legutóbb a 983/81/EGK rendelettel [2] módosított 2182/77/EGK bizottsági rendelet [3] megállapította az intervenciós készletből származó fagyasztott marhahús feldolgozásra történő értékesítésének részletes végrehajtási szabályait; mivel az említett rendelet együtthatókat állapít meg egy adott mennyiségű konzerv által tartalmazandó fagyasztott csontozott hús mennyiségének meghatározásához;

mivel a legalább 20 tömegszázalék, de legfeljebb 40 tömegszázalék húst tartalmazó konzervek esetében a gyakorlatban felmerült, hogy az egyes termékek gyártásához előírt húsmennyiség – a piaci szereplőkön kívül álló okok miatt – különbözik a megállapított együttható alkalmazása során kapott mennyiségtől; mivel ez a helyzet nehézségeket okoz számos feldolgozóipari vállalatnak; mivel ezért szükségesnek tűnik bizonyos ellenőrző folyamatok alkalmazásának az engedélyezése;

mivel a Marha- és Borjúhúspiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A 2182/77/EGK rendelet 1. cikkének (2) bekezdése a következő albekezdéssel egészül ki:

"Amennyiben a melléklet I.4. pontjában megjelölt típusú termék gyártásához előírt húsmennyiség jelentős mértékben eltér az említett típus esetében meghatározott 0,30-as együttható alkalmazásával kapott mennyiségtől, az illetékes hatóság a közigazgatási felügyelet rendszere alapján egyedi igazolást is elfogadhat a termék gyártásához előírt fagyasztott hús mennyiségére vonatkozóan azokban az esetekben, amelyekben az (1) bekezdésben említett vevő ezt igényli."

2. cikk

Ez a rendelet 1982. január 19-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. január 11-én.

a Bizottság részéről

Poul Dalsager

a Bizottság tagja

[1] HL L 148., 1968.6.28., 24. o.

[2] HL L 99., 1981.4.10., 30. o.

[3] HL L 251., 1977.10.1., 60. o.

--------------------------------------------------
A Bizottság 1559/82/EGK rendelete

(1982. június 17.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet hatodik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 928/82/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importáló országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezetekkel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Katar | Government of Quatar Central Tenders Committee Ministry of Petroleum and Finance Doha State of Quatar |

Szíria | Société Arabe pour les Médicaments Boîte Postale 976 Damascus |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. június 17-én.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 110., 1982.4.23., 15. o.

[4] HL L 272., 1981.9.26., 25. o.

--------------------------------------------------
A Tanács 1658/82/EGK rendelete

(1982. június 10.)

a vasúti, közúti és belvízi közlekedéshez nyújtott támogatásokról szóló 1107/70/EGK rendeletnek a kombinált közlekedéssel foglalkozó rendelkezésekkel való kiegészítéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a vasúti, közúti és belvízi közlekedéshez nyújtott támogatásokról szóló, 1970. június 4-i 1107/70/EGK tanácsi rendeletre [1] és különösen annak 3. cikkére,

tekintettel a Bizottság javaslatára [2],

tekintettel az Európai Parlament véleményére [3],

tekintettel a Gazdasági és Szociális Bizottság véleményére [4],

mivel a kombinált közlekedés különböző formái és eszközei általában előnyökkel járnak a köz számára, többek között bizonyos közutakon a forgalmi torlódás csökkentésével, energiamegtakarítással és annak lehetővé tételével, hogy jobban kihasználható legyen a vasúti kapacitás;

mivel ennek megfelelően, ösztönözni kell a kombinált közlekedés fejlesztéséhez szükséges beruházásokat; mivel ebből következően lényeges, hogy a tagállamok által vagy állami forrásokból nyújtott támogatás az érintett vállalkozások számára elérhetővé válhasson;

mivel az 1107/70/EGK rendelet előírja, hogy a tagállamok támogatást nyújthatnak a köz számára gazdaságosabb közlekedési formák és eszközök fejlesztésének megkönnyítésére, de az ilyen támogatás nyújtását a kísérleti szakaszra korlátozza; mivel a kombinált közlekedés fejlesztéséhez egy kezdeti üzemeltetési szakaszt is figyelembe kell venni, amely elegendően hosszú annak lehetővé tételére, hogy az ilyen közlekedési módot alkalmassá tegyék arra, hogy jobb feltételeket élvezzen az árufuvarozási piacon;

mivel ebből következően, ki kell egészíteni a támogatásokkal kapcsolatos közösségi rendelkezéseket,

ELFOGADTA EZT A RENDELETET:

1. cikk

"e) ahol a támogatásokat ideiglenesen nyújtják, és a kombinált közlekedés fejlesztésének megkönnyítése a céljuk, az ilyen támogatások a következő területeken eszközölt beruházásokkal kapcsolatosak:

- infrastruktúra,

- az átrakodáshoz szükséges rögzített és mozgatható berendezések.

1986. december 31. előtt a Bizottság időközi jelentést készít a Tanács számára ennek a rendelkezésnek az alkalmazásáról. Ennek a jelentésnek a figyelembevételével és tekintettel az ebben a rendeletben előírt szabályozás ideiglenes természetére, a Bizottság javaslatára a Tanács határoz az ezt követően alkalmazandó szabályozásról, és adott esetben e szabályozás megszüntetésének részleteiről."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

E rendeletet 1982. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1982. június 10-én.

a Tanács részéről

az elnök

H. de Croo

[1] HL L 130., 1970.6.15., 1. o.

[2] HL C 351., 1980.12.31., 40. o.

[3] HL C 260., 1981.10.12., 123. o.

[4] HL C 310., 1981.11.30., 18. o.

--------------------------------------------------
A BIZOTTSÁG 1727/82/EGK RENDELETE

(1982. június 30.)

az olívaolaj-termelésben alkalmazandó támogatási rendszerre vonatkozó részletes szabályok megállapításáról szóló 3137/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 1413/82/EGK1 rendelettel módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre2 és különösen annak 5. cikke (5) bekezdésére,

mivel a 3137/81/EGK bizottsági rendelet3 1. cikke úgy rendelkezik, hogy a termelői szervezethez nem tartozó olajbogyó-termelők termelési nyilatkozatait legkésőbb 1982. június 30-ig be kell nyújtani; mivel az olajbogyók betakarítása Görögországban a rossz időjárási körülmények miatt elhúzódott; mivel Görögországban póthatáridőt kell engedélyezni a termésbevallások benyújtására;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 3137/81/EGK rendelet 1. cikke (1) bekezdésének első albekezdése helyébe a következő rendelkezés lép:

"A 2990/81/EGK rendelet 3. cikkében említett termelési nyilatkozatokat Franciaországban és Olaszországban legkésőbb 1982. június 30-ig, Görögországban legkésőbb 1982. július 31-ig kell benyújtani."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. június 30-án.

a Bizottság részéről

Poul DALSAGER

a Bizottság tagja

1 HL L 162., 1982.6.12., 6. o.

2 HL 172., 1966.9.30., 3025/66. o.

3 HL L 312., 1981.10.31., 64. o.
A BIZOTTSÁG 1852/82/EGK RENDELETE

(1982. július 9.)

az intervenciós hivatalok által raktáron tartott olívaolaj értékesítésére vonatkozó részletes szabályokról szóló 2960/77/EGK rendelet ötödik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1413/82/EGK rendelettel1 módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre2 és különösen annak 12. cikke (4) bekezdésére,

mivel a legutóbb a 3473/80/EGK rendelettel3 módosított 2960/77/EGK bizottsági rendelet4 1. cikkének (2) bekezdése előírja, hogy amennyiben az intervenciós hivatalok által raktáron tartott olívaolajat exportra adják el, úgy azt az értékesítés hónapját követő öt hónapon belül exportálni kell;

mivel a tapasztalat azt mutatja, hogy néhány rendeltetési hely tekintetében az exportőrök számára nehézséget jelent a határidő betartása; mivel a határidőt az export megfelelő lebonyolításához szükséges idővel meg kell hosszabbítani;

mivel jelenleg export-visszatérítés kezeletlen olajokra nem adható; mivel az exportértékesítés megfelelő irányításának biztosítása érdekében elő kell írni, hogy a folyamatban levő pályázati eljárások alapján értékesített olajat fogyasztásra alkalmas állapotban kell exportálni;

mivel az intervenciós hivatalok által értékesített olívaolaj exportja esetén fennáll annak a kockázata, hogy ezeket az olajokat spekulációs célból kezeletlen olajokkal keverik; mivel ezt megelőzendő a 2960/77/EGK rendelet 1. cikkének (2) bekezdését olyan értelemben kell módosítani, hogy az intervenciós raktárról eladott olajat kizárólag élelmezési célra alkalmas olajjal lehet keverni;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2960/77/EGK rendelet 1. cikkének (2) bekezdése helyébe a következő rendelkezés lép:

"(2) Exportra történő értékesítés esetén az olajat az értékesítést követő öt hónapon belül exportálni kell további feldolgozás nélkül, illetve miután a következő eljárások valamelyikén átesett:

a) finomítás;

b) meghatározandó tartalmú közvetlen csomagolás;

Az exportált olajnak minden esetben azonnali fogyasztásra alkalmasnak kell lennie. Más élelmezési célra alkalmas olívaolajokkal keverhető."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. július 9-én.

a Bizottság részéről

Poul DALSAGER

a Bizottság tagja

1 HL L 162., 1982.6.12., 6. o.

2 HL 172., 1966.9.30., 3025/66. o.

3 HL L 363., 1980.12.31., 49. o.

4 HL L 348., 1977.12.30, 46. o.
A Tanács 1981/82/EGK Rendelete

(1982. július 19.)

a komlóra csak az elismert termelői csoportok számára termelési támogatást nyújtó közösségi régiók jegyzékének összeállításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb az 1979. évi csatlakozási okmánnyal módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [1] és különösen annak 12. cikke (4) bekezdésére,

tekintettel a Bizottság javaslatára,

mivel az 1696/71/EGK rendelet 12. cikke rendelkezik annak lehetőségéről, hogy a Közösség egyes régióiban csak azok az elismert termelői csoportok kaphatnak termelési támogatást, amelyek képesek biztosítani, hogy tagjaik megfelelő jövedelemben részesüljenek, és ésszerűen tudnak gazdálkodni a kínálattal; mivel azon régiók jegyzékét, ahol teljesülnek ezek a feltételek, az érintett tagállamok közlései alapján kell összeállítani;

mivel az 539/79/EGK rendelettel [2] a Tanács összeállította e régiók jegyzékét;

mivel az 593/79/EGK rendelet hatálybalépése óta az Egyesült Királyság által szolgáltatott adatok vizsgálata alapján megállapítható, hogy az 1982. évi betakarítás óta egy új régió is eleget tesz e feltételeknek; mivel ennek következtében meg kell változtatni azon régiók jegyzékét, amelyben csak elismert termelői csoportoknak nyújtanak termelési támogatást; mivel ennek megtétele és az átláthatóság érdekében az 593/79/EGK rendeletet e rendelettel kell felváltani,

ELFOGADTA EZT A RENDELETET:

1. cikk

A mellékletben található azon közösségi régiók jegyzéke, amelyekben csak az elismert komlótermelői csoportok jogosultak az 1696/71/EGK rendelet 12. cikke szerinti termelési támogatásra. Ez a jegyzék az 1981. évi betakarítástól kezdődően érvényes az összes feltüntetett régióra vonatkozóan, Anglia kivételével, amelynek esetében az 1982. évi betakarítástól kezdődően érvényes.

2. cikk

Az 593/79/EGK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. július 19-én.

a Tanács részéről

az elnök

B. Westh

[1] HL L 175., 1971.8.4., 1. o.

[2] HL L 78., 1979.3.30., 7. o.

--------------------------------------------------

MELLÉKLET

A régiók jegyzéke

Bajorország

Baden-Württemberg

Rajna-Pfalz

Írország

Elzász

Anglia

--------------------------------------------------
A Tanács 2152/82/ESZAK, EGK, Euratom rendelete

(1982. július 28.)

az Európai Közösségeknek, a Közösségek kiváltságairól és mentességeiről szóló jegyzőkönyv 12. cikke, 13. cikke második bekezdése és a 14. cikke rendelkezéseinek hatálya alá tartozó tisztviselői és egyéb alkalmazottai kategóriáinak megállapításáról szóló 549/69/Euratom, ESZAK, EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsát és egységes Bizottságát létrehozó szerződésre, és különösen annak 28. cikke első bekezdésére,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 16. és 22. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel az Európai Bíróság véleményére,mivel a legutóbb a 1545/73/ESZAK, EGK, Euratom rendelettel [2] módosított 549/69/Euratom, ESZAK, EGK rendeletet [3] módosítani kell ahhoz, hogy figyelembe lehessen venni a Görög Köztársaság csatlakozása nyomán az Európai Közösségek tisztviselőinek alkalmazása megszüntetésére vonatkozó különleges és ideiglenes intézkedések bevezetéséről szóló, 1982. július 28-i 2150/82/ESZAK, EGK, Euratom tanácsi rendeletet [4],

ELFOGADTA EZT A RENDELETET:

1. cikk

"h) a 2150/82/ESZAK, EGK, Euratom rendelet 2. cikke alapján az alkalmazás megszűnése esetén biztosított juttatásra jogosultak."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet a 2150/82/ESZAK, EGK, Euratom rendelet hatálybalépésének időpontjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. július 28-án.

a Tanács nevében

az elnök

O. Møller

[1] HL C 182., 1982.7.19., 127. o.

[2] HL L 155., 1973.6.11., 7. o.

[3] HL L 74., 1969.3.27., 1. o.

[4] HL L 228., 1982.8.4., 1. o.

--------------------------------------------------
A Bizottság 2556/82/EGK rendelete

(1982. szeptember 22.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet nyolcadik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 2415/82/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezetekkel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Algéria | Office régional du lait et des produits laitiers de l'Est (ORELAIT) Annaba Route d'El Hadjar Algeria Office régional du lait et des produits laitiers de l'Ouest (OROLAIT) 87 Avenue de l'Anp Es Senia/Oran Algeria |

Szíria | THAMECO-AFIF Jsir El Abiad Building P. O. Box 976 Damascus–Syria |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. szeptember 22-én.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 258., 1982.9.4., 5. o.

[4] HL L 272., 1981.9.26., 25. o.

--------------------------------------------------